Det er aldrig for sent at lære – videreuddannelse lærer
10. juni 2014 10. juni 2014 Sabrina Teglgaard	Leave a comment
Der er mange grunde til at blive lærer (foto viauc.dk)
Danmark er om end noget et videnssamfund. At gå i skole og tilegne sig viden er af stor vigtighed og bliver prioriteret meget højt. Især da viden er det der skal drive vores samfund, og det er i stor stil noget, man skal bryste sig af som dansker. For at lære hvordan man tilegner sig viden går vi i skole helt fra 5-6 årsalderen, og her er det af største vigtighed, at der er et stærkt lærerkorps, der kan lære de allermindste de mest grundlæggende kompetencer for at kunne tilegne sig viden. Men viden er en dynamisk størrelse som hele tiden udvikler sig, og derfor er det generelt en god idé at blive ved med at tilegne sig viden gennem hele livet, og ikke blot stille sig tilfreds med at opretholde den viden, man i første færd lærte på studiet. At videreuddanne sig er en stor fordel for samfund såvel for det enkelte individ. Det er tilfredsstillende at tilegne sig viden og udfordre sig selv både fagligt og personligt.
Nye redskaber og ny viden
Da viden konstant udvikles er det vigtigt at holde sig ajourført. Ny viden fordrer nemlig også, at der udvikles nye redskaber og nye perspektiver. Disse redskaber og erhvervelse af viden om deres nytte og udførelse er, hvad en videreuddannelse blandt andet fokuserer på. Endvidere er det helt personligt en tilfredsstillelse at tilegne sig mere viden på sit felt, og føle i sin hverdag og i sit praktiske arbejde, hvorledes man bliver mere kompetent.
At studere er ikke kun for de unge, men er for alle i enhver alder, der gerne vil lære mere og som har blod på tanden til at udvikle sine kompetencer. Som lærer er det vigtigt, at udvikle sin viden og sig selv for bedst muligt at kunne lære fra sig til de nye generationer.
Interesseret i videreuddannelse lærer – se her
14. maj 2014 14. maj 2014 Sabrina Teglgaard	Leave a comment
Udvid dine kompetencer med en akademiuddannelse (foto viauc.dk)
Hvordan går det med dig på jobbet? Har du styr på sagerne? Laver du det, du drømte om? Har du fået nye drømme?
Hvis ikke du er, hvor du gerne vil være, eller hvis du bare gerne vil prøve noget nyt af, så er en akademiuddannelse noget for dig. En akademiuddannelse åbner på den ene side nye døre, der giver dig mulighed for at prøve andre sider af arbejdsmarkedet af. På den anden side kan en akademiuddannelse også give dig mulighed for at prøve andre kræfter af på den arbejdsplads, du allerede er på.
Der er aldrig nogen grund til at gå i stå. Men derfor kan det alligevel godt være svært at vide, hvilket skridt man bør tage – eller hvordan man kan tage det. Nogle gange har man brug for støtte fra andre. Her er en akademiuddannelse løsningen for dig, der gerne vil udbrede dine kompetencer, så du kan blive endnu bedre til dit område – eller styrke dig på nye områder.
En akademiuddannelse – men i hvad?
Man kan måske tænke, at det er meget fint, at man kan få en akademiuddannelse. Men det lyder stadig noget abstrakt. For hvad skal man egentlig have en akademiuddannelse i?
Jo, hvis du gerne vil have en akademiuddannelse, er der rig mulighed for, at du kan finde en uddannelse, der passer som en ny del til kompetencer, som du allerede har.
Hvis du er pædagog, findes der flere former for psykologiske uddannelser, du på akademiet kan tage som overbygning. Det betyder også, at det er en uddannelse i psykologi, man kun kan tage, hvis man i forvejen har en adgangsgivende uddannelse. Hvis det er en psykologisk eller sociologisk overbygning, kan du eksempelvis have sygeplejerske-, jordmord-, pædagog- eller lærerbaggrund. Der er mange muligheder, det centrale er, at en akademiuddannelse lader dig få en overbygning, der spreder dine evner og giver dig nye, spændende jobmuligheder.
Du kan se på en akademiuddannelse her
Få mere nyttig information om akademiuddannelser:
15. maj 2013 15. maj 2013 Sabrina Teglgaard	1 Comment
Diplomuddannelser bygger videre på din fremtid
18. januar 2013 18. januar 2013 Sabrina Teglgaard	Leave a comment
Det er aldrig for sent at bygge videre på sin fremtid eller sine kompetencer. Du har nok hørt om det: efteruddannelse. Det lyder besværligt, for uddannelse betyder, at du ikke kan arbejde ved siden af. Men her tager du fejl, for der er nemlig uddannelser i voksen- og videreuddannelsessystemet som kan skræddersys lige til dig. Det betyder, at du selv kan vælge, hvad enten du vil tage uddannelsen på deltid eller heltid. Det er netop, hvad diplomuddannelser kan give dig af muligheder. Diplomuddannelser er på samme niveau som bachelorniveau, og diplomuddannelser tilrettelægges på den måde, at disse uddannelser tager hensyn til din mulighed for at kombinere arbejdslivet med din nye uddannelse.
Diplomuddannelser tilrettelægges efter dig
Hvis du ser på diplomuddannelser, så vil du hurtigt finde ud af, at du faktisk i stor grad selv kan bestemme, hvordan dit forløb skal se ud. Der bliver nemlig set på, hvad du har af erfaring. Det gælder både, når det kommer til erhvervserfaring, men også livserfaring. At man tager højde for disse ting, det betyder, at både du, men også din arbejdsgiver kan få et stort udbytte af en diplomuddannelse. Det betyder nemlig, at det du lærer på en diplomuddannelse lægger sig så meget op af dit arbejdsområde og giver dig nogle praktiske redskaber, således at du kan bruge dine nye kompetencer direkte ude på dit arbejde. Det kan derfor være, at din arbejdsplads vil støtte dig og tilgodese din mulighed for en diplomuddannelse.
Læs mere om mulighederne for diplomuddannelser her.